จากผลการจัดกิจกรรมเพื่อการพัฒนาและเสริมสร้างทักษะการเรียนรู้ในศตวรรษที่ 21 ในปีการศึกษา 2557 พบว่า

* นักศึกษามีความสนใจในการฝึกงานทางวิชาชีพนอกหลักสูตรเป็นจำนวนมาก ซึ่งมีผลประเมินความพึงพอใจของนักศึกษาต่อการจัดการฝึกงานอยู่ในเกณฑ์ ดี – ดีมาก
* จำนวนกิจกรรมที่จัดมีจำนวนมากและมีความหลากหลายครอบคลุมการพัฒนาศักยภาพของนักศึกษาให้เป็นไปตามาลักษณะบัณฑิตที่พึงประสงค์ อย่างไรก็ตาม เนื่องจากจำนวนกิจกรรมมีจำนวนมาก เจ้าหน้าที่และอาจารย์มีจำนวนน้อย การกำกับดูแลการทำกิจกรรมต่างๆ โดยเฉพาะกิจกรรมที่ดำเนินการโดยนักศึกษา อาจทำได้ไม่ทั่วถึง และคลาดเคลื่อนจากวัตถุประสงค์ของโครงการไปบ้าง นอกจากนั้น การทำกิจกรรมต่างๆ โดยเฉพาะกิจกรรมนอกหลักสูตร เป็นไปตามความสมัครใจของนักศึกษา ดังนั้น จะมีนักศึกษาจำนวนหนึ่งที่ไม่สนใจเข้าร่วมกิจกรรม

ข้อเสนอแนะจากการประชุมกรรมการชุดต่างๆที่เกี่ยวข้อง พอจะสรุปได้ดังนี้

* ให้มีการเข้มงวดและติดตามจำนวนหน่วยกิจกรรมของนักศึกษา ประชาสัมพันธ์และเปิดกว้างให้นักศึกษาได้เข้าร่วมอย่างเสมอภาคและทั่วถึง
* การจัดกิจกรรมควรกำหนดวัตถุประสงค์ให้ชัดเจน มีคู่มือ และขั้นตอนชัดเจน มีการจัดทำกิจกรรมตามกระบวนการ PDCA มากขึ้น เน้น การมีส่วนร่วมของนักศึกษา และการกำกับดูแลอย่างใกล้ชิดของอาจารย์ที่ปรึกษา
* เพื่อให้นักศึกษาได้มีประสบการณ์ทางวิชาชีพแต่เนิ่นๆ เพื่อให้การเรียนการสอนเป็นไปอย่างมีประสิทธิภาพและจะเป็นประโยชน์ในการสอบใบประกอบวิชาชีพของนักศึกษา เมื่อจบภาคการศึกษาปลายชั้นปีที่ 5 ควรมีช่องทางให้นักศึกษาชั้นปีที่ 4 ได้เข้าเยี่ยมชมหรือฝึกงาน ในโรงพยาบาลสัตว์ของคณะ
* หาช่องทางให้นักศึกษาได้ไปแลกเปลี่ยนศึกษาดูงานต่างประเทศเพิ่มมากขึ้น

การปรับปรุงพัฒนา ในปีการศึกษา 2558 พบว่า

* การทำกิจกรรมต่างๆของนักศึกษามีการเขียนโครงการ จัดทำคู่มือ ขั้นตอนการดำเนินงาน รวมทั้งวัตถุประสงค์ ที่ตอบสนองการพัฒนาลักษณะบัณฑิตที่พึงประสงค์มากขึ้น
* นักศึกษามีการเก็บหน่วยกิจกรรมจนครบ
* มีการส่งนักศึกษาฝึกงานสหกิจศึกษาต่างประเทศเพิ่มมากขึ้น

หลักฐานอ้างอิง

1. สรุปโครงการนักศึกษาพบอาจารย์ที่ปรึกษา

2. โครงการการศึกษาปัจจัยที่มีผลต่อการให้คำปรึกษาของอาจารย์และความต้องการของนักศึกษา

3. คำสั่งอาจารย์ที่ปรึกษา คำสั่งคณะกรรมการบริหารสโมสร คำสั่งคณะกรรมการทุนการศึกษา

4. โครงการค่ายบูรณาการ

5. โครงการประชุมวิชาการระดับปริญญาตรีทางสัตวแพทยศาสตร์เป็นภาษาอังกฤษประจำปีการศึกษา 2557

6. ผลการประเมินกิจกรรม